Edwin Davis French

Hiel Edwin Davis French (1851-1906), gavan Lamerikänik famik (ämekom elis ex libris pu 330 sis 1893), äbinom Volapükan jäfedik; älärnom i Sperantapüki.

El E. D. French pämotom in North Attleborough, in tat: Massachusetts (Lamerikän). Äprimom karieri okik ün 1869 me gavots largentik pro el Whiting Manufacturing Company. Poso ävedom liman-fünan ä kipedal Kluba Lamerikänik Lekanas Jönik. Vob omik päflunon fa hiel Albrecht Dürer e hiel Charles W. Sherborn. Dunetäbs mödik oma ädutons lü el Grolier Club: klub bukilöfans in New York.

Änitedälom vemo in Volapük (äspodom ko Volapükans in Yurop ed äkevobom lunomiko ko gased: Volapük: Gasedil mulik püka bevünetik), ed in püks mekavik votik (älärnom i Sperantapüki). 

El E. D. French älabom fikulis saunik dü lifüp ti valik oka. Äklemom studis okik lä Niver ela Brown dü yel telid sekü ftisid, kel fino pos yels mödik ädeidon omi.

 Literat 
 Brainerd, Ira D. 1908. Edwin Davis French, a memorial: his life, his art. New York: The De Vinne Press.
 Kniele, Rupert. 1889. Das erste Jahrzehnt der Weltsprache Volapük. Verlag von A. Schoy, Buchhandlung, Ueberlingen a. B. (Dönu päpübon ün 1984 fa Reinhard Haupenthal, Saarbrücken: Editions Iltis.) (Vödem rigädik, ma dabükot balid).

 Yüms plödik 
In Linglänapük:
 Yeged dö el French ed el Grolier Club, se bevüresodatopäd: Libraries & Culture (päpüböl ün florüp yela 1985 in el Journal of Library History, toum: 20, nüm: 2, pads: 196-199).
 Yegedil dö el French fa jiel Mary E. Oemisch, päpüböl in el University of Rochester Library Bulletin ün febul yela 1947 (toum: 2, nüm: 2).
 Bepenam brefik penädas hiela French (keninükamü penäds Volapükik) lä Bukem Notidik di New York.

Klad:Volapükans in Lamerikän
Klad:Volapükans
Klad:Moteds ün 1851
Klad:Deadams ün 1906